b'\n_START_ARTICLE_\nGrans Planes\n_START_SECTION_\n\xc3\x9as\n_START_PARAGRAPH_\nEl terme Grans Planes s\'utilitza als Estats Units per a descriure una subsecci\xc3\xb3 de la divisi\xc3\xb3 fisiogr\xc3\xa0fica, encara m\xc3\xa9s vasta, de les planes interiors, que comprenen bona part de l\'interior de l\'Am\xc3\xa8rica del Nord. Tamb\xc3\xa9 es coneix com a regi\xc3\xb3 de la geografia humana, referida a les Planes \xc3\x8dndies o als "Estats de les Planes". _NEWLINE_A Canad\xc3\xa0, el terme rarament s\xe2\x80\x99utilitza. El Natural Resource Canad\xc3\xa0, com a departament governamental responsable de la seva cartografia oficial, tracta les planes interiors com una unitat formada per diversos altiplans i \xc3\xa0rees relacionades. No hi ha cap regi\xc3\xb3 denominada "Grans Planes" al The Atlas of Canad\xc3\xa0.  En termes de geografia humana, el terme praderia s\xe2\x80\x99utilitza m\xc3\xa9s sovint al Canad\xc3\xa0, i la regi\xc3\xb3 es coneix com a Praderies canadenques o simplement "Les Praderies". _NEWLINE_El North American Envionmental Atlas, produ\xc3\xaft per la Comission for Environmental Cooperation, una ag\xc3\xa8ncia NAFTA integrada per les ag\xc3\xa8ncies geogr\xc3\xa0fiques dels governs mexic\xc3\xa0, americ\xc3\xa0 i canadenc, utilitza el terme "Grans Planes" com a ecoregi\xc3\xb3, sin\xc3\xb2nima de praderies i pastures predominants, en lloc d\'una regi\xc3\xb3 fisiogr\xc3\xa0fica definida per la topografia.  Aquesta ecoregi\xc3\xb3 inclou cinc subregions: praderies temperades, praderies semi-\xc3\xa0rides del centre-oest, praderies semi-\xc3\xa0rides del sud-central, planes costaneres de Louisiana i Texas, i la plana semi-\xc3\xa0rida de Tamaulipas-Texas, que es superposen o s\xe2\x80\x99expandeixen sobre altres denominacions similars.\n_START_SECTION_\nExtensi\xc3\xb3\n_START_PARAGRAPH_\nLa regi\xc3\xb3 te uns 800 km de l\'est a l\'oest i uns 3.200 km de nord a sud. Gran part del seu espai va acollir ramats de bisons americans fins que van ser ca\xc3\xa7ats, prop de la seva extinci\xc3\xb3, durant la meitat/finals del segle XIX. T\xc3\xa9 una superf\xc3\xadcie aproximada de 1.300.000 km\xc2\xb2. La visi\xc3\xb3 actual en relaci\xc3\xb3 amb els l\xc3\xadmits geogr\xc3\xa0fics de les Grans Planes es mostra en el mapa  del Center for Great Plains Studies, de la Universitat de Nebraska-Lincoln.  _NEWLINE_El terme "Grans Planes", que cobreix la regi\xc3\xb3 compresa entre l\'oest del Meridi\xc3\xa0 96 a l\'oest i l\'est de les Muntanyes Rocalloses, no s\'utilitzava generalment abans de principis del segle XX. L\'estudi de Nevin Fenneman 1916, Physiographic Subdivision of the United States va fer que el terme "Grans Planes" fos m\xc3\xa9s utilitzat. Abans, la regi\xc3\xb3 era habitualment coneguda com a "Altes Planes", a difer\xc3\xa8ncia de les planes inferiors de la praderies dels estats de Oest Mitj\xc3\xa0.  Avui s\'utilitza el terme " planes altes " com a una subregi\xc3\xb3 d\'aquest espai americ\xc3\xa0.\n_START_SECTION_\nGrans planes del nord\n_START_PARAGRAPH_\nLa secci\xc3\xb3 nord de les Grans Planes, al nord del Paral\xc2\xb7lel 44 \xc2\xb0nord, inclou l\'est de Montana, el nord-est del Wyoming, la major part del nord i del sud de Dakota, i les praderies canadenques. Es tracta d\'un penepl\xc3\xa0 amb una dissecci\xc3\xb3 moderada. _NEWLINE_Aquestes planes son dels millors exemples en la seva categoria. Els estrats s\xc3\xb3n del cretaci o terciari primerenc, gaireb\xc3\xa9 horitzontals. La superf\xc3\xadcie es mostra com una plana de degradaci\xc3\xb3  amb una pujada gradual que arriba a barrancs irregulars amb un estrat resistent. Tamb\xc3\xa9 hi ha capes de lava, meses i formes de dics crestats que de forma ocasional, superen el nivell general de mes de 150 m. i demostren l\xe2\x80\x99erosi\xc3\xb3 generalitzada de les planes circumdants. Tots aquests relleus s\xc3\xb3n m\xc3\xa9s abundants cap a les muntanyes del centre de Montana. El penepl\xc3\xa0 ja no es troba en el cicle de l\xe2\x80\x99erosi\xc3\xb3 que va ser testimoni de la seva producci\xc3\xb3. Sembla que va patir una pujada regional o un augment de l\xe2\x80\x99elevaci\xc3\xb3, ja que la part superior del riu Missouri i els seus afluents ja no flueixen a la superf\xc3\xadcie de la plana, sin\xc3\xb3 a valls ben obertes, centenars de peus per sota del nivell general. Una excepci\xc3\xb3 significativa de la regla de les valls madures es produeix, per\xc3\xb2, en el cas del Missouri. El riu m\xc3\xa9s gran d\'Estats Units, es veu trencat per diverses caigudes sobre pedres de sorra dura en uns 80 km. est de les muntanyes. Aquesta caracter\xc3\xadstica peculiar s\xe2\x80\x99explica com a resultat del despla\xc3\xa7ament del riu des d\xe2\x80\x99una vall preglacial que es classifica millor com a glacera continental del Plistoc\xc3\xa8 . Aqu\xc3\xad, el substrat de gel va estendre les planes de les terres altes canadenques, moderadament elevades situades al nord-est, en lloc de les muntanyes molt m\xc3\xa9s altes properes a l\xe2\x80\x99oest. L\xe2\x80\x99altitud actual de les planes properes a la base de muntanya \xc3\xa9s de 1.200 m.  _NEWLINE_Les planes del nord estan interrompudes per diverses petites zones de muntanya. Les Black Hills, principalment a l\'oest de Dakota del Sud, s\xc3\xb3n el grup m\xc3\xa9s gran. S\xe2\x80\x99alcen com una gran illa del mar, ocupant una superf\xc3\xadcie ovalada d\xe2\x80\x99uns 160 km al nord-sud,i 80 km a l\'est-oest. Al Black Elk Peak, aconsegueixen una altitud de 2.199 m. i tenen un relleu efectiu sobre les planes de 910 m.  Aquesta massa de muntanya \xc3\xa9s d\xe2\x80\x99estructura plana, de c\xc3\xbapula, amb una bona dissecci\xc3\xb3 radiant als corrents adjacents. Els estrats superiors m\xc3\xa9s febles han estat erosionats fins al nivell de les planes, on les seves vores revoltades es trunquen de forma uniforme. Els seg\xc3\xbcents estrats m\xc3\xa9s durs han estat prou erosionats per revelar el nucli de les roques \xc3\xadgnies, cristal\xc2\xb7lines, \xc3\xadgnies i metam\xc3\xb2rfiques subjacents, aproximadament la a meitat de la zona mes alta.\n_START_SECTION_\nGrans Planes Centrals\n_START_PARAGRAPH_\nLa secci\xc3\xb3 central de les Grans Planes, situada entre les Paral\xc2\xb7lel 42 \xc2\xb0nord i Paral\xc2\xb7lel 36 \xc2\xb0nord, ocupa l\'est de Colorado i l\'oest de Kansas.  Es tracta de forma majorit\xc3\xa0ria,  d\'una plana fluvial dissecada. Aquesta secci\xc3\xb3 es va cobrir amb una part de plana de grava i sorra inclinada suaument que s\xe2\x80\x99havia est\xc3\xa8s per una \xc3\xa0mplia zona denudada com a dip\xc3\xb2sit a peu de muntanya pels rius que baixaven de les parts superiors. Des de llavors, ha estat m\xc3\xa9s o menys disseccionada per l\xe2\x80\x99erosi\xc3\xb3 de les valls. La secci\xc3\xb3 central de les planes presenta un marcat contrast amb la secci\xc3\xb3 nord. La secci\xc3\xb3 nord deu la seva suavitat a l\xe2\x80\x99eliminaci\xc3\xb3 de les graves i sorres locals d\xe2\x80\x99una superf\xc3\xadcie anteriorment desigual per l\xe2\x80\x99acci\xc3\xb3 de la degradaci\xc3\xb3 dels rius i dels seus afluents. Mentre que la secci\xc3\xb3 sud deu la seva suavitat a la deposici\xc3\xb3 de grava i sorres , importades sobre una superf\xc3\xadcie anteriorment desigual, per l\xe2\x80\x99acci\xc3\xb3 d\xe2\x80\x99agradaci\xc3\xb3 dels rius i els seus distribu\xc3\xafdors sortints. Les dues seccions tamb\xc3\xa9 s\'assemblen en qu\xc3\xa8 les zones mes altes residuals sobrepassen el penepl\xc3\xa0 de la secci\xc3\xb3 nord, mentre que la plana fluvial de la secci\xc3\xb3 central soterra completament el relleu preexistent. Excepcionalment, al sud-oest, a prop de les muntanyes del sud de Colorado, algunes meses amb capes de lava ( Mesa de Maya, Raton Mesa ) es troben a diversos milers de metres per sobre del nivell de la plana general. Aix\xc3\xad, testimonien l\'erosi\xc3\xb3 generalitzada d\xe2\x80\x99aquesta regi\xc3\xb3 abans de proc\xc3\xa9s d\'agradaci\xc3\xb3.\n_START_SECTION_\nGrans planes del sud\n_START_PARAGRAPH_\nLa secci\xc3\xb3 sud de les Grans Planes, entre el Paral\xc2\xb7lel 35,5 \xc2\xb0 Nord i el Paral\xc2\xb7lel 25,5 \xc2\xb0 Nord, es troba a l\'oest de Texas, l\'est de Nou M\xc3\xa8xic i l\'oest d\' Oklahoma . Igual que la secci\xc3\xb3 central, \xc3\xa9s en gran part una plana fluvial dissecada. No obstant, les terres m\xc3\xa9s baixes que l\'envolten per totes bandes la situen en un relleu tan fort que s\'identifiquen en una mesa, que es coneix en l\'\xc3\xa8poca de l\'ocupaci\xc3\xb3 mexicana com a Llano Estacado. Medeix aproximadament uns 240 km. est-oest i 640 nord-sud. \xc3\x89s de tra\xc3\xa7 molt irregular, estrenyent-se cap al sud. La seva altitud \xc3\xa9s de 1.700 m al punt m\xc3\xa9s alt de ponent, la m\xc3\xa9s propera a les muntanyes d\xe2\x80\x99on s\xc3\xb3n orgin\xc3\xa0ries les seves graves. Des d\'all\xc3\xa0, baixa cap al sud-est en un ritme decreixent. Primer aproximadament uns 3,7 m i despr\xc3\xa9s uns 1,3 m/km, a les seves fronteres orientals i del sud, on \xc3\xa9s de 610 m. d\xe2\x80\x99altitud. Igual que les planes altes m\xc3\xa9s al nord, el pendent es extraordin\xc3\xa0riament suau.  _NEWLINE_\xc3\x89s molt seca, excepte les l\xc3\xa0mines d\xe2\x80\x99aigua poc profundes i temporals despr\xc3\xa9s de les pluges. El Llano est\xc3\xa0 separat de les planes del nord per la vall madura del riu Canadian, i de les muntanyes a l\'oest per l\'ampla iall del riu Pecos . A l\'est es troba fortament reduida per l\'erosi\xc3\xb3 que remunten de les cap\xc3\xa7aleres dels rius Rojo, Brazos i Colorado de Texas. Presenta uns cingles irregulars entre els 150 a 240 m. d\'al\xc3\xa7ada, amb vistes a la zona central denudada d\'aquest estat. Entre els rius Brazos i Colorado, apareixen una s\xc3\xa8rie de cingles a\xc3\xafllats, amb una base de pedra calc\xc3\xa0ria que es sustenta en l\' cingle del Llano, a l\'oest. com els cims que venen de l\'est de les Grandes Planes. La part sud i estreta de la mesa, anomenada altipl\xc3\xa0 d\'Edwards, est\xc3\xa0 m\xc3\xa9s disseccionada que la resta, i cau cap al sud en un pendent desgastat. Aquest escarpament domina la plana costanera de la badia de Rio Bravo. La zona denudada central, a l\'est del Llano, s\'assembla a la secci\xc3\xb3 est-central de les planes, amb l\'exposici\xc3\xb3 de les roques m\xc3\xa9s antigues. Entre aquestes dues \xc3\xa0rees similars, a l\'espai limitat pels rius Canadian i Rojo, s\'aixequen les estribacions sotmeses de les muntanyes Wichita a Oklahoma, les formes m\xc3\xa9s occidentals del sistema Ouachita.\n_START_SECTION_\nPaleontologia\n_START_PARAGRAPH_\nDurant el per\xc3\xadode Cretaci (fa 145-66 milions d\'anys), les Grans Planes van estar cobertes per una mar interior poc profunda anomenada Mar Niobrar\xc3\xa0. No obstant aix\xc3\xb2, durant entre el Cretaci superior i el Paleoc\xc3\xa8 (fa 65-55 milions d\'anys), aquest mar havia comen\xc3\xa7at a retrocedir, deixant enrere uns gruixuts dip\xc3\xb2sits marins i el terreny relativament pla que havia ocupat el Mar Niobrar\xc3\xa0. _NEWLINE_Durant l\xe2\x80\x99\xc3\xa8poca Cenozoica, aproximadament fa uns 25 milions d\xe2\x80\x99anys, entre els per\xc3\xadodes Mioc\xc3\xa8 i Plioc\xc3\xa8, el clima continental va fer favorable a l\xe2\x80\x99evoluci\xc3\xb3 de les praderies. Els biomes forestals existents van decaure, i les pastures es van estendre molt m\xc3\xa9s. Les pastures proporcionaven un nou n\xc3\xadnxol per als mam\xc3\xadfers, incloent molts ungulats i glirs, que van canviar les dietes de brosteig per les de pastura. Tradicionalment, la propagaci\xc3\xb3 de les pastures i el desenvolupament dels herb\xc3\xadvors que pasturen han estat fortament vinculats. Amb tot, un examen de les dents dels mam\xc3\xadfers prehist\xc3\xb2rics trobats, suggereix que es tracta de l\xe2\x80\x99h\xc3\xa0bitat obert i gran\xc3\xb3s i no de l\xe2\x80\x99herba pr\xc3\xb2piament, el que va permetre relacionar els canvis de dieta en els mam\xc3\xadfers, donant lloc a la hip\xc3\xb2tesi de \xe2\x80\x9cgrit, not grass \xe2\x80\x9d.  _NEWLINE_Les troballes paleontol\xc3\xb2giques de la zona han mostrat ossos de mamuts, gats dentats de sabre i altres animals prehist\xc3\xb2rics, aix\xc3\xad com desenes d\xe2\x80\x99altra megafauna (animals grans de m\xc3\xa9s de 45 kg., com ara peresosos gegants, cavalls, mastodonts i lleons americans, que van dominar la zona de les antigues Grans Planes durant milers a milions d\'anys. La gran majoria d\xe2\x80\x99aquests animals s\xe2\x80\x99extingiren a Am\xc3\xa8rica del Nord al final del Plistoc\xc3\xa8 (fa aproximadament 13.000 anys).\n_START_SECTION_\nClima\n_START_PARAGRAPH_\nEn general, les Grans Planes presenten una \xc3\xa0mplia gamma de climes, amb hiverns molt freds i durs, i estius molt calorosos i humits. Les velocitats del vent solen ser molt elevades, sobretot a l\xe2\x80\x99hivern. Les pastures es troben entre els biomes menys protegits.  Els humans han convertit gran part de les praderies amb cultius agr\xc3\xadcoles o per crear pastures. Les Grans Planes tenen tempestes de pols majorit\xc3\xa0riament cada any. \xc2\xa0   _NEWLINE_El meridi\xc3\xa0 100 a l\'Oest es correspon aproximadament amb la l\xc3\xadnia que divideix les Grans Planes en una \xc3\xa0rea que en rep 510 mm o mes de pluges l\'any i una superf\xc3\xadcie que rep menys de 510 mm. En aquest context, el Planes Altes, aix\xc3\xad com el sud d\'Alberta, al sud-oest de Saskatchewan i l\'est de Montana s\xc3\xb3n principalment estepes semi \xc3\xa0rides i es caracteritzen en general per pastures o terres de cultiu marginal. Aquesta regi\xc3\xb3 est\xc3\xa0 sotmesa peri\xc3\xb2dicament a per\xc3\xadodes de sequera prolongats. Els forts vents de la regi\xc3\xb3 poden generar tempestes de pols devastadores . Les Grans Planes de l\'est ,a prop del l\xc3\xadmit oriental cauen a la zona de clima subtropical humit de les zones del sud, mentre que les zones del nord i del centre cauen en el clima continental humit. _NEWLINE_Moltes tempestes es produeixen a les planes de la primavera a l\'estiu. La part sud-est de les Grans Planes \xc3\xa9s la zona activa de tornados m\xc3\xa9s gran del m\xc3\xb3n, i a vegades es coneix com el Corredor de tornados.\n_START_SECTION_\nFlora\n_START_PARAGRAPH_\nLes Grans Planes formen part de la North American Praires Province, regi\xc3\xb3 vegetal que s\'est\xc3\xa9n des de les Muntanyes Rocalloses fins als Apalatxes .\n_START_SECTION_\nVida social\n_START_PARAGRAPH_\nEls ferrocarrils van obrir les Grans Planes als assentaments, el que va permetre l\'enviament de blat i altres conreus a baix cost als mercats urbans de l\'est i de l\'estranger. El dret a propietat individual era gratu\xc3\xaft per als colons nord-americans. Els ferrocarrils venien la seva terra a preus barats als immigrants amb l\'esperan\xc3\xa7a de que generarien comer\xc3\xa7 tan bon punt es foment\xc3\xa9ssin explotacions. Van arribar immigrants, sobretot d\xe2\x80\x99Alemanya i Escandin\xc3\xa0via. A les planes, molt pocs homes solters van intentar explotar una granja o un ranxo, ja que van comprendre la necessitat de disposar d\'una fam\xc3\xadlia amb nombrosos fills per fer front a a les responsabilitats de la propietat.  Durant els primers anys d\xe2\x80\x99assentament, les dones de granja van tenir un paper decisiu a l\xe2\x80\x99hora d\xe2\x80\x99assegurar la superviv\xc3\xa8ncia familiar treballant a l\xe2\x80\x99aire lliure. Despr\xc3\xa9s d\xe2\x80\x99aproximadament una generaci\xc3\xb3, les dones van abandonar cada cop m\xc3\xa9s els camps, redefinint aix\xc3\xad els seus papers dins la fam\xc3\xadlia. Les noves tecnologies van animar les dones a rec\xc3\xb3rrer a les funcions dom\xc3\xa8stiques, incloses les m\xc3\xa0quines de cosir i rentadores. Els mitjancers i els agents d\xe2\x80\x99extensi\xc3\xb3 del govern van promoure un moviment de tecnificaci\xc3\xb3 de les \xe2\x80\x9ctasques de la llar\xe2\x80\x9d, que van donar fruits com la cuina dom\xc3\xa8stica i les conserves, llibres de granja, i cursos d\xe2\x80\x99economia dom\xc3\xa8stica a les escoles.  _NEWLINE_La imatge de la vida agr\xc3\xa0ria de l\'Oest a les praderies va emfatitzar l\xe2\x80\x99a\xc3\xafllament de l\xe2\x80\x99agricultor i la dona. Per\xc3\xb2 els residents de les planes van crear vides socials for\xc3\xa7a plenes. Sovint desenvolupaven activitats que combinaven la feina, menjar i entreteniment, com ara aixecaments de pallises, desgranat de blat de moro, confecci\xc3\xb3 d\'edredons,  reunions de granges, activitats de l\'esgl\xc3\xa9sia i funcions escolars. Les dones organitzaven \xc3\xa0pats compartits i festes com el potluck, aix\xc3\xad com visites entre fam\xc3\xadlies.\n_START_SECTION_\nSegle XX\n_START_PARAGRAPH_\nLa regi\xc3\xb3 centrat del Nord-oest d\'Oklahoma es va con\xc3\xa8ixer com el Dust Bowl entre finals de 1920 i fins a principis de 1930. Inclou el sud-est de Colorado, al sud-oest de Kansas, el Panhandle de Texas, i l\'extrem nord-est de Nou M\xc3\xa8xic. Els efectes d\xe2\x80\x99una sequera estesa, un conreu inadequat i les crisis financeres de la Gran Depressi\xc3\xb3 van obligar a molts agricultors a abandonar la terra al llarg del territori de les Grans Planes. _NEWLINE_A partir de la d\xc3\xa8cada de 1950, moltes zones d\'aquest espai, s\'han convertit en terrenys productius de cultiu a causa del reg extensiu promogut per les grans empreses. Els Estats Units s\xc3\xb3n un important exportador de productes agr\xc3\xadcoles. La part sud de les Grans Planes es troba sobre l\xe2\x80\x99 Aq\xc3\xbc\xc3\xadfer Ogallala, una enorme capa subterr\xc3\xa0nia d\xe2\x80\x99estrats portadors d\xe2\x80\x99aigua. Els dispositius m\xc3\xb2bils de regs per aspersi\xc3\xb3 s\xe2\x80\x99utilitzen \xc3\xa0mpliament a les zones agr\xc3\xa0ries de les Grans Planes, donant lloc a un esgotament d\xe2\x80\x99aq\xc3\xbc\xc3\xadfers a un ritme superior a la capacitat de rec\xc3\xa0rrega del s\xc3\xb2l.\n_START_SECTION_\nDisminuci\xc3\xb3 de la poblaci\xc3\xb3\n_START_PARAGRAPH_\nLes planes rurals han perdut un ter\xc3\xa7 de la seva poblaci\xc3\xb3 des de 1920. Diversos centenars de milers de quil\xc3\xb2metres quadrats de les Grans Planes tenen menys de 2,3 habitants per quil\xc3\xb2metre quadrat. Un estandard de densitat que Frederick Jackson Turner solia exposar com la frontera nord-americana "tancada" en el 1893. Molts tenen menys de 0,77 habitants per quil\xc3\xb2metre quadrat. Hi ha m\xc3\xa9s de 6.000 ciutats fantasmes a Kansas, segons l\'historiador de Kansas, Daniel Fitzgerald. Aquest problema sovint s\xe2\x80\x99agreuja amb la consolidaci\xc3\xb3 de les granges i la dificultat d\xe2\x80\x99atraure la ind\xc3\xbastria moderna a la regi\xc3\xb3. A m\xc3\xa9s, la poblaci\xc3\xb3 menor d\xe2\x80\x99edat escolar ha obligat a la consolidaci\xc3\xb3 dels districtes escolars i al tancament d\xe2\x80\x99escoles secund\xc3\xa0ries en algunes comunitats. La p\xc3\xa8rdua continuada de poblaci\xc3\xb3 ha portat a alguns a suggerir que l\xe2\x80\x99\xc3\xbas actual de les parts m\xc3\xa9s seques de les Grans Planes no \xc3\xa9s sostenible. Per aquest motiu, hi ha hagut una proposta per retornar aproximadament 360.000 km\xc2\xb2 d\xe2\x80\x99aquestes parts m\xc3\xa9s seques a terres de praderies natives.\n_START_SECTION_\nEnergia e\xc3\xb2lica\n_START_PARAGRAPH_\nLes Grans Planes contribueixen substancialment a l\xe2\x80\x99energia e\xc3\xb2lica als Estats Units. El magant T. Boone Pickens va desenvolupar parcs e\xc3\xb2lics despr\xc3\xa9s de la seva carrera com a executiu del petroli, i va demanar que els Estats Units invertissin un bili\xc3\xb3 de d\xc3\xb2lars per construir 200.000 MW de pot\xc3\xa8ncia e\xc3\xb2lica a les planes com a part del que es coneix com a Pla Pickens . El model de Sweetwater, Texas, el va prendre com a exemple de revitalitzaci\xc3\xb3 econ\xc3\xb2mica impulsada pel desenvolupament de l\xe2\x80\x99energia e\xc3\xb2lica.'